Andres Tarandi valitsus

Andres Tarandi valitsus oli Eesti Vabariigi 37. valitsus, mis töötas 8. novembrist 1994 kuni 17. aprillini 1995. Valitsuses osalesid Mõõdukad, Isamaa, ERSP, VKRE ja ELDP. 

Valitsuse moodustas eelmise, Mart Laari esimese valitsuse keskkonnaminister Andres Tarand Eesti Maa-Keskerakonnast. Ajakirjanduses on Tarandi valitsust nimetatud ka jõulurahuvalitsuseks, sest selle põhieesmärk oli püsida ametis pool aastat kuni järgmiste Riigikogu valimisteni, stabiliseerides nende eel sisepoliitilist olukorda ja tegemata suuri muudatusi. Sihiks võeti riigieelarve vastuvõtmine ning Laari valitsusajal algatatud poliitika ja reformide jätkamine selle takistamise või ümberpööramise asemel, kusjuures just viimase olulisust on hiljem rõhutanud mitmed Tarandi valitsuse liikmed. Jätkus näiteks omandireformist tulenev erastamine, võeti vastu äriseadustik, säästva arengu seadus ning ranna ja kalda kaitse seadus. 

Valitsuse astus tagasi pärast 1995. aasta Riigikogu valimisi. Järgmine, Tiit Vähi teine valitsus asus ametisse 17. aprillil 1995. 

 Valitsuse moodustamine 
26. septembril 1994 avaldas Riigikogu Mart Laarile seoses rublatehinguga umbusaldust. Vastavalt varasemale kokkuleppele Isamaa juhtidega esitas president Lennart Meri Eesti Panga presidendi Siim Kallase peaministrikandidaadiks, kuid Riigikogu ei andnud Kallasele valitsuse moodustamiseks volitusi. Seejärel hakati Riigikogus otsima kompromisskandidaati. Kuna üle poole Riigikogu liikmetest olid valmis peaministrina toetama senist keskkonnaministrit Andres Tarandit, siis esitaski president Meri 20. oktoobril Tarandi peaministrikandidaadiks.

Valitsuse moodustamiseks asus Tarand pidama läbirääkimisi kõigi Riigikogu fraktsioonidega. 27. oktoobril 1994 andiski Riigikogu Tarandile volitused valitsuse moodustamiseks. Andres Tarandi valitsuses otsustasid osaleda samad samad poliitilised jõud, mis olid moodustanud ka Mart Laari valitsuse. Mõõdukate, Isamaa ja ERSP esimehed leppisid kokku üheksapunktilises tegevuskavas, mille järgi jätkas valitsus suures osas eelmise valitsuse poliitikat. Muuhulgas lubati kiiresti edasi minna omandireformiga, teha olulisi muudatusi Põllumajandusministeeriumi juhtimises ja tööstiilis ning toetada Setu maakonna loomist Värska, Mikitamäe ja Meremäe valdade baasil.Küllo Arjakas: "Valitsuslepingud läbi aegade" Riigikogu Toimetised 27, 2013

Valitsus astus ametisse 8. novembril 1994. Võrreldes Mart Laari valitsuse viimase koosseisuga vahetati välja kolm ministrit. Endisel ametikohal jätkas tööd üheksa ministrit.

 Hääletus Riigikogus 
27. oktoober 1994Peaministrikandidaat Andres Tarandile volituste andmine Vabariigi Valitsuse moodustamiseks101 Riigikogu liigetVajalik poolthäälte enamusKandidaatHääletustulemusKoalitsioonAndres Tarand(Mõõdukad)Poolt63MõõdukadRKEIERSPVKREELDPVastu1Erapooletu15Ei hääletanud14Puudub8Otsus:   Vastu võetud

 Valitsuse koosseis 
AmetinimetusNimiAmetisse asumise aegAmetist lahkumise aegErakondPeaministri bürooPeaministerAndres Tarand8. november 199417. aprill 1995MJustiitsministeeriumJustiitsministerJüri Adams8. november 199417. aprill 1995ERSPKaitseministeeriumKaitseministerEnn Tupp8. november 199417. aprill 1995RKEIKeskkonnaministeeriumKeskkonnaministerVootele Hansen8. november 199417. aprill 1995VKREKultuuri- ja HaridusministeeriumKultuuri- ja haridusministerPeeter Olesk8. november 199417. aprill 1995ERSPMajandusministeeriumMajandusministerToivo Jürgenson8. november 199417. aprill 1995RKEIPõllumajandusministeeriumPõllumajandusministerAldo Tamm8. november 199417. aprill 1995MRahandusministeeriumRahandusministerAndres Lipstok8. november 199417. aprill 1995ELDPSiseministeeriumSiseministerKaido Kama8. november 199417. aprill 1995VKRESotsiaalministeeriumSotsiaalministerToomas Vilosius8. november 199417. aprill 1995ELDPTeede- ja SideministeeriumTeede- ja sideministerAndi Meister8. november 199417. aprill 1995ERSPVälisministeeriumVälisministerJüri Luik8. november 199417. aprill 1995RKEIEi juhi ministeeriumiMinister (energeetikaminister)Arvo Niitenberg8. november 199417. aprill 1995RKEIMinister (reformiminister)Liia Hänni8. november 199417. aprill 1995MMinister (regionaalminister)Eiki Nestor8. november 199417. aprill 1995M
Viited

Tarandi valitsus
Kategooria:1994. aasta Eestis
Kategooria:1995. aasta Eestis